Татарстан китап нәшрияты халыкара китап ярминкәсе-күргәзмәсендә гран-при иясе булды

	Татарстан китап нәшрияты «EurasianBookFair» IV Евразия халыкара китап ярминкәсе-күргәзмәсендә гран-при иясе булды: «Елның иң яхшы китабы» конкурсында «Татарский костюм» китабы җиңүче дип табылды.	 24-27 апрельдәКазахстанның Нур-Султаншәһәрендә «EurasianBookFair» IV Евразия халыкара китап ярминкәсе-күргәзмәсе булып узды. Әлеге чара Европа һәм Азия илләрендә нәшрият, полиграфия, китап бастыру юнәлешендә эшләүче бихисап оешмаларны берләштерә. Бу юлы Россия, Әзербайҗан, Таҗикстан, Әрмәнстан, Кыргызстан, Төркия, Кытай, Иран, Польша, Бельгия, Латвия, Украина, Үзбәкстан илләреннән 90 оешма катнашырга теләк белдергән.  Биредә Татарстан китап нәшриятының беренче тапкыр катнашуы. Шулай булуга карамастан, нәшрият күргәзмәгә бай ассортимент әдәби һәм тарихи китаплар, уку әсбаплары, сүзлекләр, иллюстрацияле альбомнар, төсле-бизәкле балалар өчен басмалар һәм башка күптөрле китапларалып килде.  
	---	
Татарстан китап нәшрияты

	№ --- | 13.06.2019	


